cyanic-selkie/wikianc huggingface dataset:
কুয়েতের ভূগোল
পরিবেশগত সমস্যা
পরিবেশের বর্তমান সমস্যা
সীমিত প্রাকৃতিক মিঠা পানির সংস্থান; বিশ্বের বৃহত্তম পানি বিশুদ্ধকরন প্রতিষ্ঠানরা এখানের বেশিরভাগ জল সরবরাহ করে। এছাড়া আরও সমস্যাগুলো হলো বায়ু এবং জল দূষণ ও মরুভূমি।
পরিবেশ সংক্রান্ত আন্তর্জাতিক চুক্তি
গৃহীত: জীববৈচিত্র্য, জলবায়ু পরিবর্তন, জলবায়ু পরিবর্তন-কিয়োটো প্রোটোকল, মরুভূমি, বিপন্ন প্রজাতি, পরিবেশগত পরিবর্তন, বিপজ্জনক বর্জ্য, সমুদ্রের আইন।
আরও দেখুন
কুয়েত
কুয়েতের ইতিহাস
কুয়েতের অর্থনীতি
কুয়েতের রাজনীতি
সেল্লাপান রামানাথান
সেল্লাপান রামানাথান (செல்லப்பன் ராமநாதன்; জন্ম ৩রা জুলাই, ১৯২৪) হচ্ছেন ষষ্ঠ প্রজাতন্ত্র সিঙ্গাপুরের রাষ্ট্রপতি। ১৯৯৯ সালের ১লা সেপ্টেম্বরে তিনি তার জীবনে প্রথম রাষ্ট্রপতি ছিলেন। এরপর ২০০৫ সালে দ্বিতীয়বারের মতো সিঙ্গাপুরের রাষ্ট্রপতি নির্বাচিত হন।
যোধপুর বিমানবন্দর
যোধপুর বিমানবন্দর (আইএটিএ: জেডিএইচ, আইসিএও: ভিজো) ভারতের রাজস্থান রাজ্যের যোধপুর শহরের একটি সিভিল এনক্লেভ বিমানবন্দর।এটি ভারতীয় বিমান বাহিনীর যোধপুর এয়ার বেসের সাথে তার আকাশপথ ভাগ করে নেয়।
ইতিহাস
যোধপুরের চিত্তর প্যালেসের কাছে একটি ছোট বিমান দিয়ে ১৯২০ সালে  মহারাজা উম্মেদ সিংয়ের নেতৃত্বে জোহফপুর ফ্লাইং ক্লাব স্থাপিত হয়।পরের তিন দশক ধরে, বিমান চলাচলের উচ্চতা বৃদ্ধি পায়, দ্বিতীয় বিশ্বযুদ্ধের সময় রয়্যাল এয়ার ফোর্স (আরএএফ) -এর জন্য একটি বিমানঘাটি হিসেবে ব্যবহার করা হয়। ভারতীয় বিমান বাহিনী গঠন করার পরে  (যা পরে ভারতীয় বিমান বাহিনী হয়ে ওঠে) ১৯৫০ সালের পরে এয়ারফিল্ডটি আপগ্রেড করা হয়। ১৯৬৫ সালের যুদ্ধ পর্যন্ত আইএফএফ এর এয়ার ফোর্স ফ্লাইং কলেজে জোধপুর প্রতিষ্ঠিত ছিল।
আফটার স্কুল সেশন
আফটার স্কুল সেশনস আমেরিকান রক এ্যান্ড রোল শিল্পী চাক বেরি কর্তৃক প্রকাশিত প্রথম স্টুডিও অ্যালবাম। ১৯৫৭ সালের মে মাসে, চেস রেকর্ড থেকে এটি মুক্তি পায়। "রোলি পোলি" এবং "বেরি পিকিং" ছাড়া বাকি সবগুলো গান ৪৫-আরপিএম একক হিসেবে প্রকাশিত হয়। এটি ছিল চেস রেকর্ড দ্বারা প্রকাশিত দ্বিতীয় এলপি বা, লং প্লে রেকর্ড।
গান প্রকাশ
আফটার স্কুল সেশনস থেকে মুক্তি পাওয়া প্রথম গান ছিল "উই উই আওয়ার্স", যা প্রকাশ পেয়েছিল "মেবিলিন" গানের বি-সাইড হিসেবে, জুলাই ১৯৫৫ সালে। বিলবোর্ড ম্যাগাজিনের "আর এ্যান্ড বি" চার্টে এটি ১০ নম্বরে স্থান পেয়েছিল। "থার্টি ডেইজ" গানটির বি-সাইড "টুগেদার উই উইল অলঅয়েজ বি" ছিল এই অ্যালবাম থেকে মুক্তি পাওয়া ২য় একক। এটি মুক্তি পায় সেপ্টেম্বর ১৯৫৫ সালে। ১৯৫৫ সালের ডিসেম্বর মাসে মুক্তি পায় অ্যালবামটির ৩য় এবং ৪র্থ গান, যা ছিল "নো মানি ডাউন" এবং "ডাউন বাউন্ড ট্রেন"। ১৯৫৬ সালের মে মাসে, "রোল ওভার বিঠোফেন" এর বি-সাইড হিসেবে "ড্রিফটিং হার্ট" মুক্তি পেয়েছিল। বেরির পরবর্তী একক "টু মাচ মানকি বিজনেস" এবং "ব্রাউন আইড হ্যান্ডসাম ম্যান" মুক্তি পায় ১৯৫৬ সালের সেপ্টেম্বর মাসে; উভয় গান বিলবোর্ড "আর এ্যান্ড বি" চার্টে যথাক্রমে ৪ এবং ৫ নম্বরে পৌঁছেছিল। ১৯৫৬ সালের নভেম্বর মাসে "হাভানা মুন" মুক্তি পেয়েছিল। অ্যালবামটি থেকে মুক্তি পাওয়া শেষ একক ছিল "স্কুল ডে (রিং রিং গোজ দ্য বেল)" এবং "ডিপ ফিলিং"। একক গুলো মুক্তি পেয়েছিল ১৯৫৭ সালের মার্চ মাসে। "স্কুল ডে (রিং রিং গোজ দ্য বেল)" গানটি বিলবোর্ড "আর এ্যান্ড বি" চার্টে ১ নম্বর এবং "হট ১০০" চার্টে ৩ নম্বরে পৌঁছেছিল।
রুপপুর রেলওয়ে স্টেশন
রুপপুর রেলওয়ে স্টেশন বাংলাদেশের রাজশাহী বিভাগের পাবনা জেলার একটি রেলওয়ে স্টেশন। এটি চিলাহাটি-পার্বতীপুর-সান্তাহার-দর্শনা লাইনের ঈশ্বরদী-রূপপুর শাখার একটি রেলওয়ে স্টেশন।
অবস্থান
রুপপুর রেলওয়ে স্টেশন পাবনা জেলার ঈশ্বরদী উপজেলায় অবস্থিত।
ইতিহাস
২০১৮ সালে রূপপুর পারমাণবিক বিদ্যুৎ কেন্দ্রের যন্ত্রাংশ ও মালামাল পরিবহনের জন্য রূপপুরে একটি রেলস্টেশন নির্মাণের পরিকল্পনা গ্রহণ করা হয়। এই জন্য ঈশ্বরদী বাইপাস রেলওয়ে স্টেশন থেকে রূপপুর পর্যন্ত ২৬.৫২ কিলোমিটার রেলপথ নির্মাণ ও সংস্কারের উদ্যোগ নেয়া হয়। এর আওতায় ৯ কিলোমিটার রেলপথ একেবারেই নতুনভাবে নির্মাণ করার ও বাকি ১৭.৫২ কিলোমিটার বিদ্যমান রেললাইনকে ডুয়েলগেজে রূপান্তর করার পরিকল্পনা নেওয়া হয়। ২০২০ সালের জুনের মধ্যে ৩৩৫.৯৭ কোটি টাকা ব্যয়ে এই রেললাইন নির্মাণ সম্পন্ন করার কথা জানানো হয়। ২০১৮ সালের এপ্রিলে রূপপুর রেলওয়ে স্টেশন এবং এর ট্র্যাকের নির্মাণ কাজ শুরু হয়। তবে কোভিড-১৯ মহামারীর কারণে সময়মতো কাজ শেষ না হওয়ায় পরে সেই সময়সীমা পিছিয়ে ২০২২ সাল করা হয়। ২০২৩ সালের ৯ ফেব্রুয়ারি প্রধানমন্ত্রী শেখ হাসিনা এই বি-গ্রেডের রেলওয়ে স্টেশনটির উদ্বোধন করেন।
জ্যোৎস্না দাস
জ্যোৎস্না দাস (১৯২৭ – ১৪ জুলাই ২০২০) একজন ভারতীয় ওড়িয়া চলচ্চিত্র অভিনেত্রী।  তিনি গৌরী (১৯৭৯), সময় (১৯৭৫) এবং দেবযানী (১৯৮১) তে অন্যান্যদের মধ্যে অভিনয় করেছিলেন।
২০২০ সালের ১৪ জুলাই দাস মৃত্যুবরণ করেন।
তালিম হোসেন
তালিম হোসেন (১৯১৮ - ২১ ফেব্রুয়ারি, ১৯৯৯) একজন বিশিষ্ট বাংলাদেশী কবি, অনুবাদক ও সাহিত্য সম্পাদক। তিনি ছিলেন বিদ্রোহী কবি কাজী নজরুল ইসলামের অনুসারী। তার উল্লেখযোগ্য সাহিত্যকর্ম হল দিশারী, শাহীন ও নূহের জাহাজ। বাংলা সাহিত্যে অবদানের জন্য তিনি ১৯৬৫ সালে বাংলা একাডেমি পুরস্কার এবং ১৯৮২ সালে বাংলাদেশ সরকার কর্তৃক প্রদত্ত একুশে পদক-এ ভূষিত হন।
পারিবারিক জীবন
তালিম হোসেন ১৯৪৮ সালে মাফরুহা চৌধুরীকে বিয়ে করেন। মাফরুহা চৌধুরী ছিলেন দৈনিক বাংলা পত্রিকার মহিলা বিষয়ক পাতার সম্পাদিকা। তাদের তিন মেয়ে এবং দুই ছেলে। তিন মেয়ে শবনম মুশতারী, পারভীন মুশতারী ও ইয়াসমিন মুশতারী নজরুল সঙ্গীত শিল্পী। বড় মেয়ে শবনম মুশতারী ১৯৯৭ সালে সঙ্গীতে অবদানের জন্য একুশে পদক লাভ করেন। এক ছেলে শাহরিয়ার চৌধুরী কম্পিউটার বিজ্ঞানী ও অন্যজন হাসনাইন চৌধুরী বাংলাদেশ বিমানের বৈমানিক ক্যাপ্টেন।
কর্মজীবন
উনিশ শতকের মাঝামাঝিতে তিনি তৎকালীন মাহে নও পত্রিকার সম্পাদক ছিলেন। এছাড়া তিনি ছিলেন একজন দক্ষ সংগঠক। তার প্রচেষ্টায় গড়ে ওঠে নজরুল একাডেমি।
সাহিত্যচর্চা
তালিম হোসেন তার রচনায় ইসলামি আদর্শ, ঐতিহ্য ও মূল্যবোধ ফুটিয়ে তুলেছেন। তার প্রথম কাব্যগ্রন্থ দিশারী ১৯৫৬ সালে প্রকাশিত হয়। তার অন্যান্য উল্লেখযোগ্য কাব্যগ্রন্থ হল শাহীন ও নূহের জাহাজ। এছাড়া তিনি অনুবাদ করেছেন স্বর্গচরণ ও দানবীর এন্ড্রুর কার্নেগী উপন্যাস।
গ্রন্থতালিকা
কাব্যগ্রন্থ
অনুবাদ
মৃত্যু
তালিম হোসেন ১৯৯৯ সালের ২১ ফেব্রুয়ারি ঢাকায় মারা যান।
আলাসিঙ্গা পেরুমল
আলাসিঙ্গা পেরুমল (১৮৬৫ – ১১ মে ১৯০৯) বেদান্তের একজন প্রচারক এবং স্বামী বিবেকানন্দের একজন উৎসাহী সমর্থক ছিলেন। তিনি মহীসূরে চিক্কামাগালুরে এক বৈষ্ণব পরিবারে জন্ম নেন। মাদ্রাজে পড়াশোনা করেন। বিজ্ঞানে স্নাতক পর্যায় শেষ করে বিদ্যালয়ের শিক্ষক হিসেবে কর্মজীবন শুরু করেন।
১৮৯০-৯১ সালে তিনি খবর পান যে ১৮৯৩ সালে বিশ্ব ধর্ম সংসদ অনুষ্ঠিত হবে। আলাসিঙ্গা ও তার বন্ধুরা মনে করলেন যেটি এটি ছিল হিন্দুধর্ম ও বেদান্তের আদর্শগুলি বিশ্বের দরবারে উপস্থাপন করার এক চমৎকার সুযোগ। ১৮৯২ সালে স্বামী বিবেকানন্দ যখন মাদ্রাজ সফরে যান, তখন আলাসিঙ্গা ও তার বন্ধুরা তার সাথে সাক্ষাৎ করেন এবং সাথে সাথে অনুভব করেন যে বিবেকানন্দই সেই সংসদে ভারতকে প্রতিনিধিত্ব করার সবচেয়ে যোগ্য ব্যক্তি। তারা বিবেকানন্দের সফরের জন্য অর্থ সংগ্রহে নেমে পড়েন। ১৮৯৩ সালে বিবেকানন্দ মার্কিন যুক্তরাষ্ট্র থেকে অর্থ সংকটের কথা জানালে আলাসিঙ্গা এক ব্যবসায়ীর কাছ থেকে ১০০০ রুপি ধার করেন এবং এমনকি তার স্ত্রীর সোনার গহনাও বিক্রী করে বিবেকানন্দের জন্য অর্থের ব্যবস্থা করেন।
১৮৯৬ সালে বিবেকানন্দের উৎসাহে আলাসিঙ্গা ধর্মীয় গবেষণাধর্মী পত্রিকা ব্রাহ্মবাদীন প্রকাশ করা শুরু করেন। পত্রিকাটি ১৯১৪ সাল পর্যন্ত প্রকাশিত হয়। আলাসিঙ্গা মাত্র ৪৪ বছর বয়সে ১৯০৯ সালের ১১ই মে মৃত্যুবরণ করেন।
দি এক্স-ফাইল্‌স
দি এক্স ফাইল্‌স একটি মার্কিন টেলিভিশন সিরিজ। এফবিআই এর এজেন্ট ফক্স মোল্ডার ও ডানা স্কালি, এবং আধিভৌতিক ঘটনাবলীর অনুসন্ধান এই সিরিজের বিষয়বস্তু। ১০ সেপ্টেম্বর, ১৯৯৩ হতে ২০০২ খ্রীষ্টাব্দ পর্যন্ত এটি নিয়মিত ভাবে সম্প্রচারিত হয়।
কণ্টকগুল্মফল
এই প্রবন্ধটি রাস্পবেরির বিভিন্ন প্রজাতির বর্ণনা করে সম্পাদিত। রাস্পবেরির ল্যাটিন নাম রুবাস আইডিয়াস।এটি রোসার পরিবার থেকে আগত।গ্রীষ্মের অন্যতম ফল এবং রাস্পবেরি নামে অধিক পরিচিত।বিশ্বের বিভিন্ন দেশে এর চাষাবাদ হয় তবে জার্মানে এর সর্বাধিক চাষ হয়ে থাকে।জ্যাম,সিরাপ,মদ তৈরিতে ব্যবহার হয় এ ফল।এবং এর পাতা থেকে রাস্পবেরি চা তৈরি করা হয়।
চাষাবাদ
বাণিজ্যিক এবং গার্হস্থ্য চাষের জন্য দুটি ধরনের রাস্পবেরি পাওয়া যায়; গ্রীষ্ম-সহনশীল প্রকারটি দ্বিতীয় বছরের বেতগুলিতে প্রচুর পরিমাণে অপেক্ষাকৃত স্বল্প সময়ের মধ্যে উৎপাদন করে এবং  "চিরসবুজ" গাছপালা, যা প্রথম বছরের বেতের  এর শেষেও কিছু ফল দেয়  গ্রীষ্ম এবং শরৎ, পাশাপাশি দ্বিতীয় বছরের বেতের গ্রীষ্মের ফসল। সেই হিসাবে চিহ্নিত (এজিএম) অর্জন করেছেন রয়েল হর্টিকালচারাল সোসাইটি এর গার্ডেন অফ মেরিট অ্যাওয়ার্ড ।
উৎপত্তি
রাস্পবেরি নাম এসেছে রাস্পাইস(গোলাপি বর্ণের ওয়াই)থেকে।যার অর্থ দাড়ায় বর্ণিত করা। হয়তো পুরাতন ইংরেজি অনুযায়ী এর খরখরে উপরিভাগের জন্য এর নাম প্রভাবিত হয়েছিল পুরাতন খরখরে বা রুক্ষ বেরি ।
প্রজাতি
Rubus crataegifolius (এশিয়ান রাস্পবেরি)
Rubus gunnianus(তাসমানিয় আলপাইন রাস্পবেরি)
Rubus idaeus (লাল রাস্পবেরি বা ইউরোপীয় লাল রাস্পবেরি)
Rubus leucodermis (হোয়াইটবার্ক রাস্পবেরি বা ওয়েস্টার্ন রাস্পবেরি, নীল রাস্পবেরি, কালো রাস্পবেরি)
Rubus occidentalis (কালো রাস্পবেরি)
Rubus parvifolius ( অস্ট্রেলিয়ান নেটিভ রাস্পবেরি)
Rubus phoenicolasius ( ওয়াইন রাস্পবেরি বা ওয়াইনবেরি )
Rubus rosifolius ( মরিশাস রাস্পবেরি )
Rubus strigosus ( আমেরিকান রেড রাস্পবেরি)
রুবসের বেশ কয়েকটি প্রজাতি, যাকে রাস্পবেরিও বলা হয়, অন্যান্য সাবজেনিয়ায় শ্রেণিবদ্ধ করা হয়েছে, যার মধ্যে রয়েছে:
Rubus deliciosus (বোল্ডার রাস্পবেরি, সাবজেনাস অ্যানোপ্লোব্যাটাস )
Rubus odoratus (ফুলের রাস্পবেরি, সাবজেনাস অ্যানোপ্লোব্যাটাস )
Rubus nivalis (স্নো রাস্পবেরি, সাবজেনাস চামাইব্যাটাস )
Rubus arcticus (আর্কটিক রাস্পবেরি, সাবজেনাস সাইক্ল্যাকটিস )
যুক্তি তক্কো আর গপ্পো
কাহিনী সংক্ষেপ
শিক্ষিত, বুদ্ধিজীবী অথচ মাতাল নীলকণ্ঠকে মাঝ বয়সে স্ত্রী'র সঙ্গে বিবাহ বিচ্ছেদে যেতে হয়। স্ত্রী, সন্তান আর কলকাতার গলিপথ ছেড়ে সে বেরিয়ে পড়ে। তার সঙ্গী হয় পাড়ার তরুণ নচিকেতা। দুজনের যাত্রা শুরু হয় অজানার উদ্দেশ্যে। পথে পরিচয় হয় বঙ্গবালা'র সঙ্গে। ১৯৭১-এর ৩০ মার্চ বাংলাদেশে পাকিস্তানি মিলিটারির বর্বরতার শিকার সে। তার সঙ্গে আছে টোলের পণ্ডিত। কলকাতায় তারা এসেছেন জীবন ও জীবিকার আশায়। এই চারজন এক সাথে পথ চলা শুরু করে। এক সময় তারা এসে পৌঁছায় পুরুলিয়ায়। ছৌ নাচের শিল্পীদের সঙ্গে সেখানে ভূমি দখলদারদের লড়াই চলছে। লড়াইয়ের এক পর্যায়ে গুলিতে নিহত হয় পণ্ডিত। এরপর তারা তিনজন যায় বীরভূমে, সেখানে তার স্ত্রীকে সে অনুরোধ করে, কাল সকালে ছেলেকে একটু দেখতে দেয়ার জন্য শালবনে পাঠাতে। বনের ভেতরে নীলকণ্ঠ মুখোমুখি হয় বিদ্রোহী নকশালদের। সশস্ত্র নকশালদের সঙ্গে পুলিশের বন্দুক যুদ্ধ হয়। গোলাগুলি শেষ হয়। এ সময় নীলকণ্ঠের ছেলে এসে পিতাকে ডাকে। তার ডাক শুনে পুলিশ আবার গুলি করে। নীলকণ্ঠ মারা যায়।
বিশেষত্ব
ঋত্বিক ঘটকের সবচেয়ে আলোচিত ছবি এটি। একই সঙ্গে এটি ভীষণভাবে রাজনৈতিক সচেতন ও আত্মজৈবনিক ছবি। এক জাগ্রত বিপ্লবীর মতোই এই ছবিতে ঋত্বিক নিজেকে এবং নিজের মতবাদ ও আদর্শকে বিশ্লেষণ করেছেন, কোথাও বা কাঠগড়ায় দাঁড় করিয়েছেন। বাংলা চলচ্চিত্রে এমন সাহসী ছবি খুব কমই আছে। জীবনের এই শেষ ছবিতে তিনি নিজেকে উজাড় করে দিয়েছেন। জ্যাঁ কঁকতোর টেস্টামেন্ট অব অর্ফিয়ুস কিংবা নিকোলাস রে ও উইম ওয়েন্ডারের বিখ্যাত তথ্যচিত্র লাইটিং ওভার ফায়ারের সঙ্গেই এক কাতারে সামিল করা যায় এ ছবিকে। সে সময়ের বিচারে ক্যামেরার কাজ ও কারিগরি দিক থেকেও এ ছবি অনেকটা অগ্রগামী ছিলো।
হনুমানগড়
হনুমানগড় (Hanumangarh) ভারতের রাজস্থান রাজ্যের হনুমানগড় জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৭৭ মিটার (৫৮০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে হনুমানগড় শহরের জনসংখ্যা হল ১২৯,৬৫৪ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে হনুমানগড় এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
বীরেন্দার শর্মা
বীরেন্দার শর্মা (জন্ম ১১ সেপ্টেম্বর ১৯৭১) একজন ভারতীয় প্রাক্তন ক্রিকেটার । তিনি ১৯৯০ থেকে ২০০৬ এর মধ্যে হিমাচল প্রদেশের হয়ে পঞ্চাশটি প্রথম-শ্রেণীর এবং চল্লিশটি লিস্ট এ ম্যাচ খেলেছেন। তিনি এখন একজন আম্পায়ার। শর্মা ২৯ সেপ্টেম্বর ২০১৫ তারিখে সফরকারী দক্ষিণ আফ্রিকার সাথে ভারত এ দলের মধ্যকার টি-টোয়েন্টি সফর ম্যাচে আম্পায়ার হিসেবে দায়িত্ব পালন করেন।
নভেম্বর ২০১৬-এ মুম্বাই এবং উত্তরপ্রদেশের মধ্যে রনজি ট্রফির খেলা চলাকালীন, শর্মাকে ২য় দিনে উভয় প্রান্তে দাঁড়াতে বাধ্য করা হয়েছিল, যখন অন্য আম্পায়ার স্যাম নোগাজস্কি খাদ্যে বিষক্রিয়ায় অসুস্থ হয়ে পড়েছিলেন।
মার্চ ২০১৭ সালে, তিনি ২০১৬-১৭ বিজয় হাজারে ট্রফির ফাইনালে আম্পায়ারের দায়িত্ব পালন করেন। ১০ জানুয়ারী ২০২০-এ, তিনি ভারত ও শ্রীলঙ্কার মধ্যকার খেলায় আম্পায়ার হিসাবে টি-টোয়েন্টি আন্তর্জাতিক (টি২০আই) অভিষেক হয়। এক সপ্তাহ পরে, ১৭ জানুয়ারী ২০২০-এ, তিনি তার প্রথম একদিনের আন্তর্জাতিক (ওডিআই) ম্যাচে দাঁড়িয়েছিলেন, ভারত এবং অস্ট্রেলিয়ার মধ্যকার খেলায়।
২০২১ সালের জানুয়ারীতে, আন্তর্জাতিক ক্রিকেট কাউন্সিল (আইসিসি) তাকে ভারত এবং ইংল্যান্ডের মধ্যে দ্বিতীয় টেস্ট ম্যাচের জন্য মাঠের আম্পায়ারদের একজন হিসাবে মনোনীত করেছিল। ১৩ ফেব্রুয়ারী ২০২১-এ, তিনি ভারত এবং ইংল্যান্ডের মধ্যে অনফিল্ড আম্পায়ার হিসাবে তার প্রথম টেস্টে দাঁড়িয়েছিলেন।
২০২৩ সালের জানুয়ারীতে, তাকে ২০২৩ আইসিসি অনূর্ধ্ব-১৯ মহিলা টি-টোয়েন্টি বিশ্বকাপের জন্য মাঠের একজন আম্পায়ার হিসাবে মনোনীত করা হয়।
পশতু একাডেমি
পশতু একাডেমি (پښتو اکېډمي) পেশোয়ার, খাইবার পাখতুনখাওয়া, পাকিস্তানের পেশোয়ার বিশ্ববিদ্যালয়ভিত্তিক একটি ভাষা নিয়ন্ত্রক প্রতিষ্ঠান যা পশতু ভাষার প্রমিতকরণ, অগ্রগতি এবং প্রচার করে থাকে।  এটি ১৯৫৫ সালে খাইবার পাখতুনখোয়া সরকারের সহায়তায় প্রতিষ্ঠিত হয় এবং মাওলানা আব্দুল কাদের এর প্রথম পরিচালক হিসাবে কাজ করেন।  এটি একটি গবেষণা এবং প্রকাশনা সংস্থা যা পশতু ভাষাগত বিকাশ এবং গবেষণার উপর দৃষ্টি নিবদ্ধ করে। একাডেমি কর্তৃক অধ্যয়ন ও গবেষণা করা ক্ষেত্রের মধ্যে রয়েছে পশতুন সংস্কৃতি, সাহিত্য, ইতিহাস এবং চারুকলা।
কার্যক্রম
প্রতিষ্ঠার পর থেকে পশতু একাডেমি পশতু ভাষায় ৫০০ টিরও বেশি প্রকাশনা প্রকাশ করেছে, যার মধ্যে শাস্ত্রীয় গ্রন্থ, আধুনিক সাহিত্য, সমালোচনা সাহিত্য, বৈজ্ঞানিক রচনা, অনুবাদ, পশতু অভিধান, গবেষণা প্রকাশনা, পুস্তিকা এবং সাময়িকী অন্তর্ভুক্ত রয়েছে। একাডেমী একটি পাঠাগার রক্ষণাবেক্ষণ করে যা মুদ্রিত পশতু বই, বিরল গ্রন্থ ও পান্ডুলিপি, মিডিয়া, টেপ এবং বিশিষ্ট আলেম ও কবিদের ছবি সংগ্রহ করে। ২০০৯ সালে পশতুন সাংস্কৃতিক ঐতিহ্য চিত্রিত করে একটি জাদুঘর এবং আর্ট গ্যালারীও তৈরি করে। পাকিস্তান সরকার কর্তৃক একাডেমিতে একটি গবেষণা সেল প্রতিষ্ঠা করা হয়েছে যা খুশাল খান খট্টকের জীবন ও কর্মের বিষয়ে গবেষণা পরিচালনা করে, যিনি অন্যতম উল্লেখযোগ্য ধ্রুপদী পশতুন কবি হিসাবে বিবেচিত।
পরিচালক
পশতু একাডেমির অতীত ও বর্তমান পরিচালকরা:
ধামরাই পৌরসভা
ধামরাই পৌরসভা ঢাকা বিভাগের ঢাকা জেলার অন্তর্গত ধামরাই উপজেলার একটি প্রশাসনিক অঞ্চল। ১৯৯৯ সালে ধামরাই পৌরসভা গঠিত হয়। এটি দ্বিতীয় শ্রেণির (খ শ্রেণি) পৌরসভা। পৌরসভাটি নয়টি ওয়ার্ড ও ১২টি মৌজা নিয়ে গঠিত। মৌজাগুলো হল- কায়েতপাড়া, ধামরাই, লাকুড়িয়াপাড়া, কাজীপুর, শিয়ালতারা, দক্ষিণপাড়া, কুমড়াইল, ইসলামপুর, পূর্বপঞ্চাশ, ছয়বাড়ীয়া, ছোট চন্দ্রাইল এবং শরীফবাগ।
মাতং সিংহ
মাতং সিংহ ভারতীয় জাতীয় কংগ্রেসের নেতা এবং ভারতের সাবেক কেন্দ্রীয় মন্ত্রী। ১৯৯২ সালে তিনি আসাম থেকে রাজ্যসভায় নির্বাচিত হয়েছিলেন এবং ১৯৯৪ থেকে ১৯৯৯ সাল পর্যন্ত কেন্দ্রীয় সংসদ বিষয়ক মন্ত্রী হিসাবে তিনি দায়িত্ব পালন করেছিলেন।
সারদা কেলেঙ্কারিতে জড়িত থাকার অভিযোগে সিংহ সিবিআই দ্বারা ৩১ জানুয়ারী ২০১৫ গ্রেপ্তার হয়েছিল।  তাঁর প্রাক্তন স্ত্রী মনোরঞ্জনা সিংহকেও এই কেলেঙ্কারিতে জড়িত বলে জানা গেছে।
আলমগীর মসজিদ
বারাণসীর আলমগীর মসজিদ, বেনি মাধব কা দেরেরা ও আওরঙ্গজেবের মসজিদ নামে পরিচিত, এটি হ'ল একটি মসজিদ যা ১৭ শতকে ভারতের উত্তর প্রদেশ রাজ্যের মুঘল রাজা আওরঙ্গজেব দ্বারা নির্মিত হয়েছিল .. এটি প্রাচীর ১০০ ফুট উঁচু বিন্দু মাধব (এর উপরে নির্মিত হয়েছিল)। ১৬৮২ সালে আওরঙ্গজেব দ্বারা ধ্বংসের পরে মন্দির।
অবস্থান
মসজিদটি পাঁচগঙ্গা ঘাটের উপরে একটি বিশিষ্ট স্থানে অবস্থিত। ঘাটে বিস্তৃত পদক্ষেপ রয়েছে যা গঙ্গায় নেমে যায়।
ইতিহাস
ভগবান বিষ্ণুর কাছে উত্সর্গীকৃত, হিন্দু মন্দিরটি, বেণী মধুর রাও সিন্ধিয়া নামে একটি মারাঠ সর্দার নির্মিত হয়েছিল, যখন সম্রাট আওরঙ্গজেব বনরস দখল করেছিলেন এবং মন্দিরটি ধ্বংস করেছিলেন। এর পরে আওরঙ্গজেব ১৬৬৯ সালে মন্দিরের ধ্বংসাবশেষের উপরে একটি মসজিদ নির্মাণ করেন  এবং এটি মুগল সাম্রাজ্যের সম্রাট হওয়ার পরে তিনি নিজের সম্মানজনক উপাধি "আলমগীর" এর নামে আলামগীর মসজিদ নামে নামকরণ করেছিলেন।   অমুসলিমদের মসজিদে প্রবেশের অনুমতি রয়েছে।
বৈশিষ্ট্য
ডান|থাম্ব| আওরঙ্গজেব মসজিদ বা আলমগীর মসজিদ মসজিদটি স্থাপত্যিকভাবে ইসলামী এবং হিন্দু স্থাপত্যের মিশ্রণ। মসজিদে উচ্চ গম্বুজ এবং মিনার রয়েছে।   দুটি মিনার ক্ষতিগ্রস্ত হয়েছে; একটি মিনার ধসে কয়েকজন লোক নিহত হয়েছিল এবং অন্যটি স্থিতিশীল থাকবে কিনা এমন উদ্বেগের কারণে ভারত সরকারি নামিয়ে ফেলে। মসজিদটি অবস্থিত পঞ্চগঙ্গা ঘাট যেখানে পাঁচটি স্রোত যোগ দেবে বলে জানা গেছে। পূর্বপুরুষদের দিকনির্দেশনার চিহ্ন হিসাবে অক্টোবরে বাঁশের কর্মীদের উপরে প্রদীপ জ্বালানো হয়। থাম্ব|অভ্যন্তরীণ ভিউ
বৌদ্ধধর্মের সময়রেখা
বৌদ্ধধর্মের সময়রেখা উল্ল্যেখের মূল উদ্দেশ্য হলো গৌতম বুদ্ধের জন্ম থেকে বর্তমান সময় পর্যন্ত বৌদ্ধধর্মের একটি বিশদ বিবরণ দেয়া।
গৌতম বুদ্ধ
গৌতম-এর জন্ম ও মৃত্যুর তারিখ সম্পর্কে নিশ্চিতভাবে কিছু জানা যায় না। তবে ২০-শতকের প্রথম দিককার অধিকাংশ ঐতিহাসিকই মনে করেন যে তার জীবনকাল খ্রিষ্টপূর্ব ৫৬৩ থেকে ৪৮৩ পর্যন্ত বিস্তৃত। ১৯৮৮ সালে তাঁর জন্ম ও মৃত্যু সম্পর্কিত একটি সিম্পোজিয়ামে উপস্থিত সংখ্যাগরিষ্ঠরাই তার মৃত্যুর সাল আরও সাম্প্রতিককালে খ্রিষ্টপূর্ব ৪১১ থেকে ৪০০-এর মধ্যে উল্লেখ করেছেন, যেখানে খ্রিষ্টপূর্ব ৪০০ অব্দের ২০ বছরের মধ্যে বুদ্ধের মৃত্যু ঘটেছিলো বলে মতামত দেয়া হয়। তবে, এই বিকল্প কালপঞ্জি, এখনো সব ঐতিহাসিক দ্বারা গৃহীত হয়নি।.
ভারতে বৌদ্ধধর্ম
বুদ্ধের মৃত্যুর পর তিন মাস প্রথম বৌদ্ধ কাউন্সিল অনুষ্ঠিত হয়।
সঙ্গীতের ইতিহাস
সংগীত সময় এবং জায়গার মধ্যে বিস্তৃতভাবে অতীত ও বর্তমানের প্রতিটি জ্ঞাত সংস্কৃতি এবং ধর্মের মধ্যে পাওয়া যায়॥ সর্বাধিক বিচ্ছিন্ন উপজাতি গোষ্ঠীসহ বিশ্বের সমস্ত লোকের একধরনের সংগীত রয়েছে, তাই এই সিদ্ধান্তে উপনীত হওয়া যায় যে, বিশ্বজুড়ে মানব বিচ্ছুরণের আগে পৈতৃক জনগোষ্ঠীতে সংগীতের উপস্থিত ছিল। ফলস্বরূপ, প্রথম সংগীত আফ্রিকায় উদ্ভাবিত হয়েছে বলে ধারণা করা হয় এবং পরে মানব জীবনের একটি মৌলিক উপাদান হয়ে উঠেছে।
সংস্কৃতির সংগীত সামাজিক এবং অর্থনৈতিক সংগঠন এবং অভিজ্ঞতা, জলবায়ু, প্রযুক্তিতে প্রবেশাধিকার এবং ধর্ম বিশ্বাস সহ সংস্কৃতির অন্যান্য সমস্ত দিক দিয়ে প্রভাবিত হয়। সংগীত যে আবেগ এবং ধারণা প্রকাশ করে, যে পরিস্থিতিতে সংগীত বাজানো হয় এবং শোনা যায় এবং সংগীত গায়ক এবং সুরকারদের প্রতি মনোভাব অঞ্চল এবং কালের মধ্যে পৃথক হয়। সংগীত ইতিহাস সংগীতবিদ্যা এবং ইতিহাসের স্বতন্ত্র উপক্ষেত্র যা কালানুক্রমিক দৃষ্টিকোণ থেকে সংগীত (বিশেষত পশ্চিমা শিল্প সংগীত) অধ্যয়ন করে।
ইরাম (হারানো শহর)
কুরআনে ইরাম
কুরআন ' ইমাদ (স্তম্ভ) সম্পর্কিত বিষয়ে ইরামের উল্লেখ করেছে : সূরা আল ফজর (৬-১৪)
"৬। আপনি কি লক্ষ্য করেননি, আপনার পালনকর্তা আদ বংশের ইরাম গোত্রের সাথে কি আচরণ করেছিলেন, ৭। যাদের দৈহিক গঠন স্তম্ভ ও খুঁটির ন্যায় দীর্ঘ ছিল এবং ৮। যাদের সমান শক্তি ও বলবীর্যে সারা বিশ্বের শহরসমূহে কোন লোক সৃজিত হয়নি ৯। এবং সামুদ গোত্রের সাথে, যারা উপত্যকায় পাথর কেটে গৃহ নির্মাণ করেছিল। ১০। এবং বহু কীলকের অধিপতি ফেরাউনের সাথে ১১। যারা দেশে সীমালঙ্ঘন করেছিল। ১২। অতঃপর সেখানে বিস্তর অশান্তি সৃষ্টি করেছিল। ১৩। অতঃপর আপনার পালনকর্তা তাদেরকে শাস্তির কশাঘাত করলেন। ১৪। নিশ্চয় আপনার পালকর্তা সতর্ক দৃষ্টি রাখেন।"
"ইরাম - যার অর্থ উঁচু স্তম্ভ" উল্লেখের জন্য বেশ কয়েকটি ব্যাখ্যা রয়েছে। কেউ কেউ এটাকে ভৌগোলিক অবস্থান হিসেবে দেখেন, হয় শহর বা এলাকা, অন্যরা মনে করেন উপজাতি। যারা এটিকে একটি শহর হিসাবে চিহ্নিত করে তারা আলেকজান্দ্রিয়া বা দামেস্ক থেকে শুরু করে উবারকে মনে করেন। যা ধারণা করেন এটি এলাকা, তারা এটিকে আরাম নামে পরিচিত বাইবেলের অঞ্চলের হিসাবে চিহ্নিত করা করছেন। যারা একে উপজাতি বা গোত্র হিসাবে চিহ্নিত করা হয়েছে, তা সম্ভবত আদ গোত্র। নাবাতীয়রা ছিল অনেক যাযাবর বেদুইন উপজাতির মধ্যে একজন যারা আরব মরুভূমিতে ঘুরে বেড়াত এবং তাদের পালকে নিয়ে যেত যেখানে তারা তৃণভূমি এবং পানি খুঁজে পেত। ঋতু অতিবাহিত হওয়ার সাথে সাথে তারা তাদের এলাকার সাথে পরিচিত হয়ে ওঠে, এবং মৌসুমি বৃষ্টিপাত হ্রাস পেলে খারাপ বছরগুলিতে তারা বেঁচে থাকার জন্য লড়াই করে। যদিও নাবাতীয়রা প্রাথমিকভাবে আরামিন সংস্কৃতিতে সন্নিবিষ্ট ছিল, কিন্তু তাদের আরামিন শিকড় রয়েছে এমন তত্ত্বআধুনিক পণ্ডিতরা প্রত্যাখ্যান করেন। পরিবর্তে, প্রত্নতাত্ত্বিক, ধর্মীয় এবং ভাষাগত প্রমাণ নিশ্চিত করে যে তারা একটি উত্তর আরব উপজাতি।
ইরামের সাথে ওয়াদি রাম এবং কুরআনে উল্লিখিত আদ গোত্রের সাথে ওয়াদি রামের সনাক্তকরণের প্রস্তাব করেছেন পণ্ডিতরা যারা ইরাম এবং ʿআদ ও সামুদের উপজাতি উভয়কে নাম দিয়ে সামুদিক এবং নাবাতাইন শিলালিপি অনুবাদ করেছেন।"
ইরান পশ্চিমা সাহিত্যের কাছে ব্যাপক পরিচিতি লাভ করে। দ্য বুক অফ ওয়ান থাউজেন্ড অ্যান্ড ওয়ান নাইটসে "দ্য সিটি অব ম্যানি-কলামেড ইরাম অ্যান্ড আবদুল্লাহ সন অব আবি কিলাবা" উল্লেখ আছে।
প্রত্নতাত্ত্বিক গবেষণা
প্রত্নতত্ত্ববিদ জুরিস জারিন্স ১৯৯৬ সালের নোভা সাক্ষাৎকারে উবারকে নিয়ে আলোচনা করেছিলেন "এই শব্দটি নিয়ে অনেক বিভ্রান্তি রয়েছে। আপনি যদি ধ্রুপদী গ্রন্থ এবং আরব ঐতিহাসিক উৎসগুলি দেখেন, উবার একটি অঞ্চল এবং একদল লোককে বোঝায়, কোনও নির্দিষ্ট শহরে নয়। লোকেরা সবসময় এটি উপেক্ষা করে। টলেমি-এর দ্বিতীয় শতাব্দীর এই এলাকার মানচিত্রে এটি খুব স্পষ্ট। এটি বড় অক্ষরে বলে "আইওবারিটা"। এবং মানচিত্রের সাথে তার পাঠ্যে, তিনি সে সম্পর্কে খুব স্পষ্ট। চতুর্দশ বা পঞ্চদশ শতাব্দীতে এটি কেবল আরব্য রজনীর শেষ মধ্যযুগীয় সংস্করণ ছিল, যা উবারকে রোমান্টিক করে তোলে এবং এটিকে একটি অঞ্চল বা জনগণের পরিবর্তে একটি শহরে পরিণত করে।"
২০০৭ সালের মধ্যে, আরও গবেষণা এবং খননের পরে, জারিনস দ্বারা আংশিকভাবে রচিত একটি গবেষণা নিম্নরূপ সংক্ষিপ্ত করা যেতে পারে:
কথাশিল্পে
গেমস
সাহিত্য
মফিজ আলী চৌধুরী
জন্ম ও প্রাথমিক জীবন
মফিজ আলী চৌধুরী ১৯১৯ সালে ব্রিটিশ ভারতের পূর্ব বাংলার (বর্তমান বাংলাদেশ) জয়পুরহাটের মঙ্গলবাড়ি গ্রামে জন্মগ্রহণ করেন। তার পিতা আলী মোহাম্মদ চৌধুরী। তিনি (মফিজ চৌধুরী) কলকাতা প্রেসিডেন্সী কলেজ থেকে বিএসসি এবং ঢাকা বিশ্ববিদ্যালয় থেকে ১৯৩৭ সালে এমএসসি ডিগ্রি লাভ করেন। তিনি যুক্তরাষ্ট্র থেকে ফলিত রসায়ন শাস্ত্রে পিএইচ.ডি ডিগ্রি লাভ করেন ১৯৪৯ সালে। লন্ডনের রয়েল অ্যাকাডেমি অব কেমিস্ট্রির সদস্য ছিলেন তিনি।
রাজনৈতিক ও কর্মজীবন
মফিজ আলী চৌধুরী কলকাতা প্রেসিডেন্সী কলেজে থাকা অবস্থায় রাজনীতির সঙ্গে সম্পৃক্ত হন। তখন নিখিল বঙ্গ মুসলিম ছাত্র সমিতির কমিটির সদস্য ছিলেন। তিনি সুভাষচন্দ্র বসুর হলওয়েল মনুমেন্ট অপসারণ আন্দোলনে সক্রিয় অংশগ্রহণ কারী। তিনি আওয়ামী লীগে যোগ দেন ১৯৬৩ সালে। ছয় দফা আন্দোলন এবং ঊনসত্তরের গণঅভ্যুত্থানে অংশগ্রহণ নেন। তিনি বগুড়া-১ আসন থেকে ১৯৭০ সালের নির্বাচনে আওয়ামী লীগের প্রার্থী হিসেবে পাকিস্তান জাতীয় পরিষদের সদস্য নির্বাচিত হন।
১৯৭২ সালে শেখ মুজিবের দ্বিতীয় মন্ত্রিসভার একজন সদস্য ছিলেন। ১৯৭৩ সালে প্রথম জাতীয় সংসদ নির্বাচনে তিনি বগুড়া-১ আসন থেকে সংসদ সদস্য নির্বাচিত হন। একই বছর তিনি শেখ মুজিবুর রহমানের তৃতীয় মন্ত্রীসভার প্রাকৃতিক সম্পদ, বৈজ্ঞানিক ও কারিগরি গবেষণা এবং আণবিক শক্তি দফতরের মন্ত্রীর দায়িত্ব লাভ করেন। তিনি ১৯৭৫ সালে জাতিসংঘের সাধারণ পরিষদের অধিবেশনে বাংলাদেশের প্রতিনিধিদলের উপনেতার দায়িত্ব পালন করেন।
মুক্তিযুদ্ধ
মফিজ আলী চৌধুরী ১৯৭১ সালের সকল আন্দোলনে বগুড়ায় নেতৃত্ব দেন।তিনি সেপ্টেম্বর ১৯৭১ সালে বিচারপতি আবু সাঈদ চৌধুরীর নেতৃত্বে জাতিসংঘে বাংলাদেশের প্রতিনিধিদলের সদস্য ছিলেন।
লেখক মফিজ আলী
মফিজ আলী চৌধুরী ১৯৬০ এর দশকে স্বদেশ পত্রিকাটি সম্পাদক ও প্রকাশক ছিলেন। লেখক হিসেবেও মফিজ চৌধুরী সুপরিচিত ছিল। তিনি অনেক ভাষার বেশ কয়েকটি গ্রন্থও বাংলায় অনুবাদ করেন।
মৃত্যু
মফিজ আলী চৌধুরী ৩০ মে ১৯৯৪ সালে মৃত্যুবরণ করেন।
টিএমএসএস ইঞ্জিনিয়ারিং কলেজ
টিএমএসএস ইঞ্জিনিয়ারিং কলেজ (TMSS Engineering College, টিইসি) ২০১৫ সালে প্রতিষ্ঠিত বাংলাদেশের একটি বেসরকারি প্রকৌশল মহাবিদ্যালয়। এর নামকরণ করা হয়েছে টিএমএসএস (ঠেঙ্গামারা মহিলা সবুজ সংঘ) নামক বাংলাদেশের একটি বেসরকারী সাহায্য সংস্থার নামানুসারে। প্রতিষ্ঠালগ্ন থেকে প্রতিষ্ঠানটি স্বল্প খরচে উন্নত শিক্ষার মান বজায় রেখে বাংলাদেশের উচ্চশিক্ষায় অবদান রাখতে সচেষ্ট। এটি রাজশাহী বিশ্ববিদ্যালয়ের অধীনে অধিভুক্ত।
শোল্লা জমিদার বাড়ি
শোল্লা জমিদার বাড়ি বাংলাদেশ এর চাঁদপুর জেলার ফরিদগঞ্জ উপজেলার শোল্লা গ্রামে অবস্থিত এক ঐতিহাসিক জমিদার বাড়ি। স্থানীয়ভাবে এটি বর্তমানে চৌধুরী বাড়ি নামে পরিচিত।
ইতিহাস
আনুমানিক ১২৮১ কিংবা ১২৯৭ বঙ্গাব্দের মধ্যে এই জমিদার বাড়িটি প্রতিষ্ঠিত হয়। তবে কার দ্বারা এই জমিদার বাড়িটি প্রতিষ্ঠিত হয় তার কোনো সঠিক তথ্য পাওয়া যায়নি। তবে এই জমিদার বংশের কয়েকজন জমিদারের নাম পাওয়া যায়। তারা হলেন জমিদার আব্দুল ছমেদ চৌধুরী, নোয়াব আলী চৌধুরী, ইউছুফ আলী চৌধুরী, মোহাম্মদ আবদুল গফুর চৌধুরী ও মোহাম্মদ  হানিফ চৌধুরী। মূলত তাদের নাম পাওয়া যায় তাদেরই দান করা জায়গায় প্রতিষ্ঠিত শোল্লা স্কুল অ্যান্ড কলেজ এর ওয়েবসাইট থেকে। এই স্কুলটি প্রতিষ্ঠার জন্য তারা ভারত ব্রিটিশ সরকারকে প্রায় ৪৭ শতাংশ জমি দান করেন। বর্তমানে এই জমিদার বংশধররা কেউই এখানে বসবাস করেন না। তারা সকলেই শহরে এবং বিদেশে বসবাস করতেছেন।
মাইক্রোকম্পিউটার
thumb|250px|কমোডোর ৬৪ মডেলের মাইক্রো কম্পিউটার, যা শুরুর দিকের জনপ্রিয়তম মাইক্রোকম্পিউটারের অন্যতম। এটি সর্বকালের সবচেয়ে বেশি বিক্রিয় হওয়া কম্পিউটার মডেল। মাইক্রোকম্পিউটার হল এমন এক ধরনের কম্পিউটার যেখানে একটি মাইক্রোপ্রসেসর সিপিইউ হিসেবে কাজ করে। মেইনফ্রেম কম্পিউটার এবং মিনি কম্পিউটারের তুলনায় এটি ছোট আকারের হয়ে থাকে।
উৎপত্তি
মিনিকম্পিউটারের সূচনার পর মাইক্রোকম্পিউটার ও বেশ জনপ্রিয় হয়ে উঠে।মিনিকম্পিউটারের অনেক আলাদা আলাদা যন্ত্রাংশের পরিবর্তে মাইক্রোকম্পিউটারে ব্যবহার শুরু হয় মাইক্রোচিপের।
এছাড়াও অন্য যে সব কারণে মাইক্রোকম্পিউটার জনপ্রিয় হয়ে উঠে সেগুলো হলো:
এ সকল কারণে মাইক্রোকম্পিউটার ১৯৭০ এবং ১৯৮০'র দশকে বেশ জনপ্রিয়তা অর্জন করে। অনেক কম্পিউটার প্রস্তুতকারক প্রতিষ্ঠান ছোট ছোট ব্যবসায়ীক প্রয়োজনীয়তার কথা ভেবে মাইক্রোকম্পিউটার বাজারজাত করা শুরু করে। ১৯৭৯ সালে বিভিন্ন নামকরা কোম্পানি হিসাব সংরক্ষণ, তথ্য ব্যবস্থাপনা, মুদ্রণ ইত্যাদি ব্যবসায়ীক প্রয়োজনীয়তার মেটানোর জন্য কম্পিউটারের সিস্টেম ডিজাইন করে। যার কারণে একটি ব্যবসা প্রতিষ্ঠানের জন্য মিনিকম্পিউটার ক্রয় করার প্রয়োজনীয়তা হ্রাস পায়।
মাইক্রোকম্পিউটারের এ জনপ্রিয়তা অনেক সফটওয়্যার নির্মাতা প্রতিষ্ঠানের দৃষ্টি আকর্ষণে সক্ষম হয়। সময়ের চাহিদায় এ ধারা অব্যাহত থাকে। যা কারণে মাইক্রোকম্পিউটারের জন্য নিত্য নতুন সফটওয়্যার তৈরি হতে থাকে।
হিন্দাউন
হিন্দাউন (Hindaun) ভারতের রাজস্থান রাজ্যের কারৌলি জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৩৫ মিটার (৭৭০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে হিন্দাউন শহরের জনসংখ্যা হল ৮৪,৭৮৪ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে হিন্দাউন এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
বাংলাদেশ উন্মুক্ত বিশ্ববিদ্যালয়
বাংলাদেশ উন্মুক্ত বিশ্ববিদ্যালয় বাংলাদেশের সর্বস্তরের শিক্ষাকে দূরশিক্ষণ পদ্ধতির মাধ্যমে সকল স্তরের জনগনের কাছে পৌঁছে দেওয়ার উদ্দেশ্যে ঢাকার অদূরে গাজীপুরে প্রতিষ্ঠিত হয়েছে।
পটারমোর
পটারমোর (ইংরেজিতে Pottermore) জে কে রাউলিং, TH_NK এবং সোনি এর যৌথ উদ্যোগে নির্মিত একটি আসন্ন ওয়েবসাইট। ওয়েবসাইটটি মূলত হ্যারি পটার উপন্যাস সিরিজের সাতটি বইয়ের ই-বুক এবং অডিওবুক সংস্করণ বিক্রি করবে, পাশাপাশি হ্যারি পটারের জাদু দুনিয়ায় উল্লেখিত স্থান, কাল, চরিত্র ও অন্যান্য বিষয়ের জন্য রাউলিং লিখিত প্রায় ১৮০০০ শব্দবিশিষ্ট অতিরিক্ত তথ্য, ব্যাকগ্রাউন্ড ও সেটিংস প্রভৃতি বিষয় অন্তর্ভুক্ত করবে, যা পূর্বে কখনো প্রকাশিত হয় নি। ওয়েবসাইটটি ৩১ জুলাই ২০১১ (রাউলিং এবং তার সৃষ্ট চরিত্র হ্যারি পটারের জন্মদিন) নিবন্ধীকরণ সম্পন্ন করা প্রথম এক মিলিয়ন ভক্তদের জন্য এবং ১ অক্টোবর ২০১১ সকলের জন্য উন্মুক্ত করা হবে।
বাংলাদেশ উন্মুক্ত বিশ্ববিদ্যালয়
ইতিহাস
বাংলাদেশের জাতীয় সংসদ কর্তৃক প্রণীত আইন অনুযায়ী ১৯৯২ সালের ২০ অক্টোবর বাংলাদেশ উন্মুক্ত বিশ্ববিদ্যালয়-এর জন্ম। এটি একটি পাবলিক বিশ্ববিদ্যালয়। এই বিশ্ববিদ্যালয়ে অন ক্যাম্পাস (সিটি ক্যাম্পাস, ঢাকা) ও আউটার ক্যাম্পাস (স্টাডি সেন্টার সমূহ) দুই ধরনের শিক্ষা ব্যবস্থা প্রচলিত আছে। বহুমুখী শিক্ষা প্রযুক্তি ব্যবহারের মাধ্যমে জ্ঞান-বিজ্ঞানের সৃজন, চর্চা ও বিকাশকে অধিকতর গণমুখী ও জীবন-ঘনিষ্ঠ করে দেশের প্রত্যন্ত অঞ্চলে পৌঁছে দেয়ার মাধ্যমে একটি সুশিক্ষিত ও আত্মনির্ভরশীল জাতি গড়ে তুলতে বাংলাদেশ উন্মুক্ত বিশ্ববিদ্যালয় বিশেষভাবে প্রতিশ্রুতিবদ্ধ।
পটারমোর
ঘোষণা
২০১১ সালের জুন মাসে সর্বপ্রথম একটি ওয়েবপেজে প্রকল্পটি ঘোষিত হয়। ওয়েবপেজে ইউটিউব চ্যানেলের একটি লিঙ্ক সংযুক্ত করা হয় যেখানে ওয়েবসাইটটির জন্য কাউন্টডাউন দেখানো হয়। ২৩ জুন রাউলিং একটি ইউটিউব ভিডিওর মাধ্যমে সাইটটির কিছু বিবরণ প্রকাশ করেন।
বাংলাদেশ উন্মুক্ত বিশ্ববিদ্যালয়
ইতিহাস
ঢাকা শহরের উত্তরে গাজীপুর জেলার বোর্ড বাজারে বাংলাদেশ উন্মুক্ত বিশ্ববিদ্যালয়ের মূল কাম্পাস অবস্থিত। এছাড়া বিশ্ববিদ্যালয়ের শিক্ষা কার্যক্রম সংগঠনের জন্য সারা দেশে রয়েছে ১২টি আঞ্চলিক কেন্দ্র, ৮০টি কো অর্ডিনেটিং আফিস এবং ১০০০টিরও অধিক টিউটোরিয়াল কেন্দ্রের বিশাল নেটওয়ার্ক। এই বিশ্ববিদ্যালয়ের শিক্ষা ও প্রশাসনিক কার্যক্রম পরিচালনার জন্য রয়েছে সাতটি একাডেমিক অনুষদক বা স্কুল এবং ১১টি প্রশাসনিক বিভাগ।
পটারমোর
ফিচার
ব্যবহারকারীরা ভিন্ন আঙ্গিকের পঠন অভিজ্ঞতা অথবা "মুহূর্ত"- এর সঙ্গে অংশগ্রহণ করতে পারবে যার সূচনা হবে প্রথম বই হ্যারি পটার অ্যান্ড দ্য ফিলোসফার্স স্টোন দিয়ে। একটি ব্যবহারকারী নাম নির্বাচনের মাধ্যমে, ব্যবহারকারীরা সাইটটির অধ্যায়সমূহে হ্যারিকে "অনুসরণ" করার অভিজ্ঞতা লাভ করতে পারবে। অন্যান্য বিষয়ের মধ্যে, ব্যবহারকারীর ডায়াগন অ্যালি ভ্রমণ করতে পারবে, যে কোন একটি হগওয়ার্টস হাউজের সদস্য হতে পারবে এবং বিভিন্ন জাদুমন্ত্র শিখতে সক্ষম হবে। কীভাবে এসব ওয়েবসাইটটিতে অন্তর্ভুক্ত হবে তা এখনও অজানা। তবে এধরনের অনলাইন বই পাঠের অভিজ্ঞতার যৌক্তিকতার ব্যাপারে অনলাইন বই বিক্রেতা প্রতিষ্ঠান যেমন আমাজন তাদের উদ্বেগ প্রকাশ করেছে।
বাংলাদেশ উন্মুক্ত বিশ্ববিদ্যালয়
ইতিহাস
বাংলাদেশ উন্মুক্ত বিশ্ববিদ্যালয় আইন (১৯৯২) অনুসারে বিশ্ববিদ্যালয়ের সকল কর্মকাণ্ড বোর্ড অব গভর্নরস, একাডেমিক কাউন্সিল, স্কুল, পাঠ্যক্রম কমিটি, অর্থ কমিটি প্রভৃতি কর্তৃপক্ষের সিদ্ধান্ত ও নীতিমালা অনুযায়ী পরিচালিত।
উপাচার্যগণ
নিম্নোক্ত ব্যক্তিবর্গ বাংলাদেশ উন্মুক্ত বিশ্ববিদ্যালয়ের উপাচার্য হিসেবে দায়িত্ব পালন করেন:
আন্ডার গ্রাজুয়েট ও গ্রাজুয়েট কোর্স
উন্মুক্ত বিশ্ববিদ্যালয়ের অধীনে সারা দেশের কলেজগুলোতে রয়েছে তিন বছর মেয়াদি ডিগ্রী কোর্স।
এছাড়াও রয়েছে চার বছর মেয়াদি অনার্স সমতুল্য বিবিএ প্রোগ্রাম।
স্কুল অব সায়েন্স এন্ড টেকনোলজি
''ডিন: প্রফেসর ডা: সরকার নোমান (অধ্যাপক, মেডিকেল সায়েন্স বিভাগ) | প্রাক্তন ডিন:ড. কেএম রেজানুর রহমান (অধ্যাপক, পদার্থবিজ্ঞান বিভাগ)''
চলমান স্বাস্থ্য বিষয়ক কোর্স
স্কুল অব এগ্রিকালচারাল সায়েন্স
''ডিন: প্রফেসর ড. ফরিদ হোসেন (অধ্যাপক, কৃষিবিজ্ঞান বিভাগ)''
স্কুল অব বিজনেস
ডিন, প্রফেসর আজাদ কামাল (অধ্যাপক, অর্থনীতি বিভাগ)
ওপেন স্কুল
ডিন: মোসা: সাবিনা ইয়াসমিন (অধ্যাপক, হোম ইকোনমিক্স)
স্কুল অব সোশাল সায়েন্স, হিউম্যানিটিস অ্যান্ড ল্যাঙ্গুয়েজ
''ডিন: ড. জাহাঙ্গীর আলম (সহযোগী অধ্যাপক, বাংলা বিভাগ)''
অনার্স কোর্স: এছাড়াও রয়েছে ৪ বছর মেয়াদী স্নাতক (সম্মান) প্রোগ্রামঃ বাংলাদেশ উন্মুক্ত বিশ্ববিদ্যালয় আইন অনার্স ৪ বছর মেয়াদি কোর্স। বিশ্ববিদ্যালয় ভর্তি যুদ্ধের মাধ্যমে মাত্র ৬০টি সিটের জন্য প্রতিযোগিতামূলক পরিক্ষার মাধ্যমে ছাত্র ভর্তি হয়ে থাকে। আইনের বিষয়ের ক্লাস শুধু মাত্র বিশ্ববিদ্যালয়ের ঢাকা আঞ্চলিক কেন্দ্রে অনুষ্ঠিত হয় এবং বিশ্ববিদ্যালয়ের শিক্ষক কর্তৃক মূল্যায়িত হয়ে থাকে। বর্তমানে ড. নাহিদ ফেরদৌসী বিভাগের চেয়ারম্যান হিসেবে নিযুক্ত রয়েছেন।
স্কুল অব এডুকেশন
ডিন: প্রফেসর সুফিয়া বেগম (অধ্যাপক, প্রাণিবিজ্ঞান বিভাগ)
রাজকুমার রাও
রাজকুমার রাও (জন্ম ৩১ আগস্ট ১৯৮৪), একজন ভারতীয় চলচ্চিত্র অভিনেতা। রাজকুমার হিন্দি চলচ্চিত্র জগতে নিজেকে একজন শক্তিমান অভিনেতা হিসেবে প্রতিষ্ঠা করেছেন। রাজকুমার জাতীয় চলচ্চিত্র পুরস্কার, ফিল্মফেয়ার পুরস্কার এবং এশিয়া প্যাসিফিক স্ক্রিন পুরস্কার অর্জন করেছেন।
ভারতের হরিয়ানার গুড়গাঁও এ রাজকুমারের জন্ম এবং সেখানেই তিনি বেড়ে উঠেছেন। রাজকুমার দিল্লি বিশ্ববিদ্যালয় থেকে স্নাতক ডিগ্রি লাভ করেছেন এবং পরে অভিনয় নিয়ে ফিল্ম এন্ড টেলিভিশন ইনস্টিটিউট অফ ইন্ডিয়া থেকে পড়াশুনা শেষ করেছেন। এরপর রাজকুমার মুম্বাইয়ে  আসেন এবং পরীক্ষামুলক কাহিনীধর্মী সিনেমা লাভ সেক্স অউর ধোঁকা (২০১০) দিয়ে তার চলচ্চিত্র কর্মজীবন শুরু করেন । কয়েকটি সংক্ষিপ্ত ভূমিকাতে অভিনয়ে পর তার বড় সাফল্য আসে কাহিনীধর্মী চলচ্চিত্র কাই পো চে! (২০১৩) দিয়ে। এই কাজের জন্য তিনি শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কারের মনোনয়ন পান। এরপর তিনি শহীদ আজমীর জীবনীনির্ভর চলচ্চিত্র শহিদ (২০১৩)-এ অভিনয় করেন, এর জন্য তিনি শ্রেষ্ঠ অভিনেতা বিভাগে জাতীয় চলচ্চিত্র পুরস্কার এবং ফিল্মফেয়ার শ্রেষ্ঠ অভিনেতা সমালোচক পুরস্কার পুরস্কার লাভ করেন।
প্রাথমিক জীবন এবং শিক্ষা
রাজকুমার রাও ভারতের হরিয়াণা রাজ্যের গুড়গাঁও এ আহিরওয়াল পরিবারে জন্মগ্রহণ করে। গুড়গাঁও এর এসএইচ. এস. এন. সিদ্ধেশ্বর পাবলিক স্কুল থেকে স্কুল জীবন শেষ করে দিল্লী বিশ্ববিদ্যালয় এর অধীনস্থ আত্মা রাম সনাতন ধর্ম কলেজ থেকে কলা বিভাগে স্নাতক ডিগ্রি লাভ করেন। তিনি একসময়ে সিতিজ নিধি এবং দিল্লীর শ্রী রাম কেন্দ্রে থিয়েটার করতো। ২০০৮ সালে সে ভারতে পুনেতে অবস্থিত ফিল্ম এন্ড টেলিভিশন ইনস্টিটিউট অফ ইন্ডিয়া থেকে স্নাতক লাভ করে এবং মুম্বাই ফিরে আসে।
শুরু এবং চলচ্চিত্রে প্রাথমিক চরিত্র চরিত্র(২০১০-২০১৩)
ফিল্ম এন্ড টেলিভিশন ইনস্টিটিউট অফ ইন্ডিয়া থেকে পাশ করার পর তিনি ২০১০ এর দিকে এক বছরের মতো চলচ্চিত্র স্টুডিও এবং কাস্টিং ডিরেক্টরদের সাথে পরিদর্শন করতো। ২০১০ এর দিকে যখন দিবাকর ব্যানার্জী তার নতুন চলচ্চিত্র লাভ সেক্স অউর ধোঁকা এর নতুন মুখ খুঁজছিল তখন রাজকুমার রাও তার প্রথম সুযোগ পায়।
তার পরবর্তী চলচ্চিত্র ছিলো একতা কাপুর এর রাগিনি এমএমএস। সেখানে তিনি নেতিবাচক চরিত্রে অভিনয় করেন। এই দুই চলচ্চিত্রে দুর্দান্ত অভিনয় এবং প্রশংসা পাবার পর তিনি যখন বিজয় নামবিয়ার এর শয়তান চলচ্চিত্রে অভিনয় করেন তা দেখে "রেডিফ" এর সমালোচক রাজা সেন এর তাকে নিয়ে মন্তব্য ছিলো দুর্দান্ত।
২০১২ সালে বেশ কয়েকটি সংক্ষিপ্ত তবে বেশ চরিত্র তবে গুরুত্বপূর্ণ চরিত্রে অভিনয় করেন। যেমন, গ্যাংস অফ ওয়াসেপুর - পার্ট ২, চিটাগাং এবং তালাশ। লাভ সেক্স অউর ধোঁকা-এ তার অভিনয় দেখে অনুরাগ কাশ্যপ "গ্যাংস অফ ওয়াইসপুর" এর জন্য তাকে বাছাই করেন।
২০২২ কমনওয়েলথ গেমস
২০২২ কমনওয়েলথ গেমস, আনুষ্ঠানিকভাবে দ্বাবিংশ কমনওয়েলথ গেমস ও সাধারণভাবে বার্মিংহাম ২০২২ নামে পরিচিত, ইংল্যান্ডের বার্মিংহামে অনুষ্ঠিত কমনওয়েলথভূক্ত সদস্য দেশসমূহের জন্য একটি আন্তর্জাতিক বহু-ক্রীড়া প্রতিযোগিতা। লন্ডনে ১৯৩৪ সালে ও ম্যানচেস্টারে ২০০২ সালের পর, ইংল্যান্ড এই নিয়ে তৃতীয়বারের জন্য গেমসটি আয়োজন করেছে এবং ২০১৪ সালের পর যুক্তরাজ্য সপ্তমবারের জন্য আয়োজন করছে।
গেমস ২০২২ সালের ২৮ জুলাই থেকে ৮ আগস্টের মধ্যে অনুষ্ঠিত হবে বলে আশা করা হচ্ছে। কমনওয়েলথ গেমস ফেডারেশন (সিজিএফ) ২০১৭ সালের ২১ ডিসেম্বর বার্মিংহামের এরিনা একাডেমিতে এক সংবাদ সম্মেলনে শহরটির নাম আয়োজক হিসেবে ঘোষণা করে।
আয়োজক নির্বাচন
প্রাথমিকভাবে ডারবান ও এডমন্টন শহর দুটি খেলার জন্য নিলাম শুরু করে। ছেড়ে এডমন্টন তার দরপত্র ২০১৫ সালের ফেব্রুয়ারি মাসে প্রত্যাহার করে নেয়, ফলে ২০১৫ সালের সেপ্টেম্বর মাসে ডারবান থেকে সিজিএফ সাধারণ পরিষদে প্রেরিত একমাত্র দরপত্রটি প্রেরণ করা হয়।  ডারবান প্রাথমিকভাবে গেম আয়োজনের অধিকার অর্জন করে, যেহেতু তারা ইভেন্টের একমাত্র দরপত্রকারী ছিল। শহরটি পূর্বে ২০২০ বা ২০২৪ গ্রীষ্মকালীন অলিম্পিকের জন্য নিলামের কথা বিবেচনা করেছিল, কিন্তু পরে তারা ২০২২ কমনওয়েলথ গেমসের উপর মনোযোগী হয়ে ওঠে এবং গ্রীষ্মকালীন অলিম্পিকের ধারণাটি পরিত্যাগ করে। এটি প্রথমবারের মত আফ্রিকায় অনুষ্ঠিত হতে পারত এবং ২০১০ সালে ভারতের দিল্লিকে অনুসরণ করে দ্বিতীয়বারের মত কমনওয়েলথ প্রজাতন্ত্র আয়োজন করতে পারত। দক্ষিণ আফ্রিকার প্রয়াত রাষ্ট্রপতি নেলসন ম্যান্ডেলার জন্মদিন উপলক্ষে ২০২২ সালের ১৮ জুলাই গেমসটি শুরু হওয়ার কথা ছিল। ২০১৭ সালে ফেব্রুয়ারি মাসে বিজ্ঞপ্তিতে জানানো হয় যে ডারবান আর্থিক সীমাবদ্ধতার কারণে খেলা আয়োজন করতে অক্ষম হতে পারে। সিজিএফ ২০১৭ সালে ১৩ মার্চ ডারবানকে গেমস আয়োজনের অধিকার থেকে অপসারিত করে।
অংশগ্রহণকারী
১৮ জুলাই ২০২২ এর মধ্যে সমস্ত ৭২টি দেশ তাদের ক্রীড়াবিদদের পাঠানোর কথা চূড়ান্ত করেছে।
ম্যাসকট
পেরি নামক একটি ষাঁড়কে ম্যাসকট হিসেবে নির্বাচিত করা হয়। এর গায়ে বিভিন্ন রঙ। বার্মিংহামের একটি এলাকা পেরি বারের নামেই এর নামকরণ। এই এলাকাতেই আলেকজান্ডার স্টেডিয়াম অবস্থিত। এটি বোল্টনের দশ বছরের মেয়ে এমা লৌ কর্তৃক নির্মিত।
জগন্নাথ মন্দির, কলকাতা
কলকাতার জগন্নাথ মন্দির কলকাতার খিদিরপুরের বন্দরের উপকণ্ঠে কলকাতা পৌরসংস্থার ১০৮ নং ওয়ার্ডে ২০০২ খ্রিস্টাব্দে প্রতিষ্ঠিত হয়। অবশ্য ১৯৬৭ খ্রিস্টাব্দ হতে বন্দর এলাকার ভক্ত শ্রমিকেরা জগন্নাথ দেবের পূজার সূত্রপাত করেন। শ্রীক্ষেত্রের আদলে কলকাতায় এই মন্দির নির্মিত হয় বহু মানুষের বহু বছরের কঠোর পরিশ্রম এবং আর্থিক সহায়তায়।  মহাপ্রভু শ্রী জগন্নাথ, শ্রী বলভদ্র এবং দেবী সুভদ্রা এবং সুদর্শন চক্র এই মন্দিরে ঐতিহ্য মেনেই পূজিত হন। সেই সঙ্গে মন্দির প্রাঙ্গণে প্রবেশপথের পাশে নির্মিত বট মঙ্গলাদেবীর মন্দিরে মা মঙ্গলার পূজা করা হয়।
ইতিহাস
১৯৬৭ খ্রিস্টাব্দে কলকাতার খিদিরপুর বন্দরে ১০৮ নং ওয়ার্ড এলাকার শ্রীজগন্নাথদেবের ভক্ত শ্রমিকরা একটি টিনের ঘেরা মন্দির তৈরি করে জগন্নাথদেবের কাগজের  ছবিতেই পূজা-অর্চনা শুরু করেন। মনের ক্লান্তি দূর করতে জগন্নাথের স্তোত্র গাইতেন। পারুত্তম দাস নামে এক ব্রাহ্মণ নিত্য পূজা করতেন। ১৯৬৮ খ্রিস্টাব্দের এক স্বপ্নাদেশে এখানে বসবাসকারী ওড়িয়া জনগণ একটি মন্দির নির্মাণের কথা ভাবেন। সেইমত ১৯৬৯ খ্রিস্টাব্দের ২৬ জানুয়ারী লক্ষ্য স্থির করে 'শ্রীজগন্নাথ সেবা সমিতি' নামে এক সংগঠন গড়েন এবং সমিতির সদস্যরা বাড়ি বাড়ি গিয়ে মন্দির নির্মাণের জন্য অনুদান সংগ্রহ করেন। কলকাতা বন্দরের তৎকালীন এক কর্মকর্তা জনাব এস. রহমানও মন্দির নির্মাণের জন্য ২০০০ টাকা দান করেন। সংগৃহীত অর্থে জানুয়ারী, ১৯৬৯ খ্রিস্টাব্দে ২০ ফুট উচ্চতার একটি মন্দিরের নির্মাণ সম্পন্ন হয়। একসময় প্রসন্নকুমার দাস নামক এক আয়কর কমিশনার তার পিতাকে নিয়ে জগন্নাথ দর্শনে আসেন। মন্দিরের প্রবেশদ্বার সংকীর্ণ হওয়ায় তার পিতা মন্দিরের উন্নতিকল্পে সাহায্য করতে বলেন। এটিই ছিল মন্দির পুনর্নির্মাণের প্রথম প্রচেষ্টা। পরবর্তীতে বহু ওড়িয়া ও বাঙালি জনসাধারণ সাহায্যের হাত বাড়িয়ে দেন। ১৯৯৯ খ্রিস্টাব্দের নভেম্বর মাসে ভিত্তি প্রস্তর স্থাপিত হয়।  ভিত্তিপ্রস্তর স্থাপনের সময় পুরীর জগন্নাথ মন্দির থেকে  পূজারীর দল এসেছিলেন। তারা শিলান্যাসের পাশাপাশি মহাযজ্ঞে অংশ নেন মঙ্গল কামনায়। অবিকল পুরীর জগন্নাথ মন্দিরের আদলে গড়ে তোলা হয়েছে মন্দিরটি। পুরীর জগন্নাথ মন্দিরের অনুকরণে এই মন্দিরেরও সিংহ দরজায় রয়েছে অরুণাস্তম্ভ। অরুণা স্তম্ভ থেকে ১৮টি সিঁড়ি উপরে স্থাপিত হয়েছে গেরুদা স্তম্ভ। গেরুদা স্তম্ভের পরই মন্দিরের মূল দরজা।  সেকারণে স্থানটিকে কলকাতার শ্রীক্ষেত্র বা জগন্নাথ ধাম নামে আখ্যায়িত করা হয়। সাদা ও বেলেপাথরে  বিশ্বমানের স্থাপত্যে ভগবান বিষ্ণুর দশাবতার চিত্রিত হয়েছে। মন্দিরে চতুর্ধা মূর্তি তৈরি করেছিলেন খুরদার পাথরের রাজমিস্ত্রি হাদু মহারানা। ২০০৩ খ্রিস্টাব্দে মূল মন্দিরের রত্নবেদিতে স্থাপন করা হয় মহাপ্রভু শ্রীজগন্নাথ, শ্রীবলভদ্র এবং দেবী সুভদ্রার বিগ্রহ।
মূল মন্দিরের চারপাশে খোদাই করা হয়েছে শ্রী গণেশ, দেবী সরস্বতী, মহাবীর হনুমান, সূর্য নারায়ণ, মা বিমলা, মা লক্ষ্মী এবং ভগবান শিবের মূর্তি।
ব্যবস্থাপনা
মন্দির পরিচালন ভার শ্রীজগন্নাথ সেবা সমিতির উপরই ন্যস্ত হয়েছে। সমিতির অধীনে রয়েছে ৪টি বিভাগ।
পূজা অর্চনা ও দর্শন
সুপরিকল্পিত এবং সম্পাদিত মন্দিরটি সপ্তাহের সমস্ত দিনই ভক্তদের জন্য খোলা থাকে। তবে দর্শনের সময় সকাল ৬টা থেকে দুপুর ১টা, বিকেল ৪টা থেকে রাত ৯টা। প্রতিদিন সূর্যাস্তের সময় সন্ধারতি হয়। ভোগ নিবেদন করা হয় প্রতিদিন দুবার—বেলা সাড়ে বারোটায় একবার এবং রাত সাড়ে আটটায় আর একবার। সমিতির পূজা কমিটি অষ্টম প্রহরী, রথযাত্রা, নেত্রোৎসব, জন্মাষ্টমী, শিবরাত্রি, সরস্বতী পূজা, গণেশ পূজা, দোকানের, ভাগবত সপ্তাহ ইত্যাদির আয়োজন করে থাকে।
উৎকল
সমিতির "উৎকল নামের বিভাগটি শ্রীজগন্নাথ সেবা সমিতি কর্তৃক পরিচালিত বিভিন্ন সাংস্কৃতিক ও সামাজিক কার্যক্রম পরিচালনা করে। নয় দিনব্যাপী ওড়িশা উৎসব উদযাপন, ওড়িশার নৃত্য সঙ্গীত সহযোগে খাবার এবং অন্যান্য উপাদেয় আহার্য পরিবেশনের ব্যবস্থা করে। পদযাত্রা সল্টলেক সিটির সেন্ট্রাল পার্ক থেকে শুরু হয়ে ই.এম. বাইপাস সংলগ্ন স্বভূমি এলাকায় গিয়ে শেষ হয়। সাংস্কৃতিক অনুষ্ঠানে বিশিষ্ট ব্যক্তিদের উৎকল  সম্মান  প্রদান করে। ২০০৪ খ্রিস্টাব্দে কিংবদন্তি ভারতীয় ধ্রুপদী নৃত্যশিল্পী কেলুচরণ মহাপাত্রকে এবং ২০১৫ খ্রিস্টাব্দে সঙ্গীত পরিচালক শান্তনু মহাপাত্রকে এই সম্মান প্রদান করা হয়। এছাড়াও এই বিভাগ যাদবপুর বিশ্ববিদ্যালয়ের সহযোগিতায় ইংরাজী ভাষায় জগন্নাথ ইন অ্যালিয়েন আইজ ও ওড়িয়া ভাষায় স্মৃতির সরণী'' শীর্ষক দুটি গ্রন্থ প্রকাশ করে।
উৎকর্ষ
শ্রীজগন্নাথ সেবা সমিতিরউৎকর্ষ নামের বিভাগ দরিদ্রদের বিনামূল্যে খাদ্য, বস্ত্র এবং রক্তদান শিবির ও স্বাস্থ্য শিবিরের আয়োজন করে।
শ্রীজগন্নাথ গ্রন্থাগার
মন্দিরে এক হাজারেরও বেশি ধর্মীয় পুস্তকের সংগ্রহ রয়েছে শ্রীজগন্নাথ গ্রন্থাগারে। গ্রন্থাগারে বাইশি পাহাচ শিরোনামে এক দেওয়াল পত্রিকাসহ অন্যান্য পত্রিকা প্রকাশিত হয়।
শ্রী জগন্নাথ সেবা সমিতি জগন্নাথের নিত্যপূজা, বর্ষব্যাপী বিভিন্ন উৎসব উদযাপনের পাশাপাশি মন্দিরের রক্ষণাবেক্ষণের দায়িত্বও রয়েছে সমিতির হাতে।
শ্যামপুর দ্বিতীয়
শ্যামপুর দ্বিতীয় ভারতের পশ্চিমবঙ্গ রাজ্যের হাওড়া জেলার উলুবেড়িয়া মহকুমায়  একটি সমষ্টি উন্নয়ন ব্লক।
ভূগোল
ডান|থাম্ব|343x343পিক্সেল| হাওড়া জেলার মানচিত্র
অবস্থান
শ্যামগ্রাম দ্বিতীয় ব্লকের একটি পঞ্চায়েত বরগ্রাম  এ অবস্থিত।
এটি হাওড়া জেলা সদর থেকে ৫১ কিমি দূরে অবস্থিত ।
অঞ্চল এবং প্রশাসন
শ্যামপুর ২ সিডি ব্লকের আয়তন ১০০.২৫ কিমি ২ । শ্যামপুর থানা এই সিডি ব্লকটি পরিবেশন করে। শ্যামপুর ২ য় পঞ্চায়েত সমিতিতে ৮ টি গ্রাম পঞ্চায়েত রয়েছে। ব্লকের ৭৬ টি গ্রাম রয়েছে। এই ব্লকের সদরটি শশতীতে রয়েছে।
টপোগ্রাফি
হাওড়া জেলা হুগলির পশ্চিম তীরে অবস্থিত। রুপনারায়ণ জেলার পশ্চিম ও দক্ষিণে প্রবাহিত হয় এবং দামোদর একে ছেদ করে। জেলাটি সমতল পলল সমভূমি নিয়ে গঠিত।
গ্রাম পঞ্চায়েত
শ্যামপুর ২ নম্বর ব্লক / পঞ্চায়েত সমিতির গ্রাম পঞ্চায়েতগুলি হলেন: আমারডাহা, বাছরি, বরগ্রাম, দিহিমন্ডলঘাট প্রথম, দিহিমন্ডলঘাট II, খারুবেড়িয়া, নাকোল এবং শাশতি।
জনপরিসংখ্যান
২০০১ সালের আদম শুমারি অনুসারে হাওড়া জেলার মোট জনসংখ্যার ৪৯.৬৩% পল্লী জনসংখ্যা। জনসংখ্যার ১৫.৪১%, তফসিলি উপজাতিগুলির জনসংখ্যার ০.৪৪% এবং মুসলমানরা ২৪.৪%। অর্থনীতি যেহেতু প্রচলিত শিল্প, তাই বেশিরভাগ জনগোষ্ঠী জীবিকার জন্য শিল্পের উপর নির্ভর করে। জনসংখ্যার মাত্র ৩০% কৃষিতে জড়িত।
জনসংখ্যা
২০১১ ভারতের জনগণনা অনুসারে শ্যামপুর দ্বিতীয় সিডি ব্লকের জনসংখ্যা ছিল ১৯৬,১৬৪ জনসংখ্যার মধ্যে ১৭৫,৪৭৫ গ্রামীণ এবং ২০,৬৮৯ জন শহুরে ছিল। পুরুষ ১০০,৮৭১ (৫১%) এবং ৯৫,৬৯৩ (৪৯%) মহিলা ছিল। জনসংখ্যার ৬ বছরের নীচে ছিল ২৩,২২১। তফশিলী জাতি 23,055 গণিত এবং তফসিলি উপজাতির  সংখ্যা ১০৯।
২০০১ সালের আদম শুমারি অনুসারে শ্যামপুর দ্বিতীয় ব্লকের মোট জনসংখ্যা ১৭১,০৪৭। ছিল, যার মধ্যে ৮৬,৯৪৩ পুরুষ এবং ৮৪,১০৪ জন মহিলা ছিলেন। ১৯৯১-২০০১ দশকে শ্যামপুর দ্বিতীয় ব্লকের জনসংখ্যা বৃদ্ধি ১১.৫৭% । হাওড়া জেলার দশকের দশমিক বৃদ্ধি ছিল ১২.৭৬ শতাংশ। পশ্চিমবঙ্গে দশকের প্রবৃদ্ধি ছিল ১৭.৮৪ শতাংশ। তফসিলি জাতি ও তফসিলি উপজাতি ছিল ২২,৮০৯,  এক-অষ্টমী জনসংখ্যার সমন্বয়ে গঠিত। তফসিলি উপজাতিদের সংখ্যা ৪৫১।
সেন্সাস টাউন এবং বড় গ্রাম
শ্যামপুর ২ য় সিডি ব্লকের জনগণনা শহরগুলি (বন্ধনীতে ২০১১ সালের আদমশুমারি): নউল (৫,৮৬৫), শাশতি (৬,৯১৪) এবং দিহিমণ্ডলঘাট (৭,৯১০)।
শ্যামপুর ২ সিডি ব্লকের বৃহত গ্রামগুলি (বন্ধনীতে ২০১১ শুমারি পরিসংখ্যান): কাটাগাছি (৪,০০৮), নাকোল (৪,6১০), বৈকুণ্ঠপুর (৪,৬৫৩), কুলটিকারি (৪,৪০৯), চানপাবর (৪,০৭৫), বরগারচুম্বক (৫,৭০১), বারগ্রাম (৫,৫৮৬) রাধানগর (৫,০৬৮), অনন্তপুর (৬,২৫৬), ঝুমঝুমি (৫,৫০০), অযোধ্যা (৫,৬৭০), সুলতানপুর (৪,৫১৪), নারায়ণপুর (৪,৮৬৩), গোবিন্দপুর (৪,৮১৪) এবং জয়নগর (৫,১৬৯) এবং উত্তর দুর্গাপুর।
স্বাক্ষরতা
২০১১ সালের আদমশুমারি অনুসারে শ্যামপুর ২ য় সিডি ব্লকের মোট সাক্ষরতার সংখ্যা ছিল ১৩৯,২০6 (years বছরের বেশি জনসংখ্যার ৮০.৪৯%) যার মধ্যে ,৫,50০৪ (৫৪%) পুরুষ এবং 63৩,70০২ (৪%%) মহিলা ছিলেন।
২০১১ সালের আদম শুমারি অনুসারে হাওড়া জেলায় সাক্ষরতার হার 78 ৭৮.৬৬%। ২০১১ সালে পশ্চিমবঙ্গে সাক্ষরতার হার ছিল ৭৭.০৮%। ২০১১ সালে ভারতের সাক্ষরতার হার ৭৪.০৪% ছিল।
২০০১ সালের আদম শুমারি অনুসারে শ্যামপুর দ্বিতীয় ব্লকের ৬+ বয়সের জন্য মোট সাক্ষরতার হার ৭৫.৪৩ শতাংশ ছিল। পুরুষদের মধ্যে সাক্ষরতার হার 84৪.২৫ শতাংশ, মহিলাদের মধ্যে সাক্ষরতার হার ৬৬.৩২%। হাওড়া জেলায় মোট সাক্ষরতার হার ৭৭.০১%, পুরুষদের মধ্যে সাক্ষরতার হার 83৩.২২% এবং মহিলাদের মধ্যে সাক্ষরতার হার ৭০.১১%।
ইঙ্গুশ জাতি
ইঙ্গুশ জাতি ( ইঙ্গুশ: ГIалгIай )–যা ঐতিহাসিকভাবে দুর্দজুক, গ্লিগভি ও কিস্ট নামেও পরিচিত–হল একটি নাখ জনগোষ্ঠীভুক্ত একটি জাতি-গোষ্ঠী, যারা প্রধানত মধ্য ককেশাসের ইঙ্গুশেটিয়া প্রজাতন্ত্রে বসবাস করে। ইঙ্গুশেতিয়া হলো রুশ ফেডারেশনের একটি ফেডারেল প্রজাতন্ত্র। ইঙ্গুশরা প্রধানত সুন্নি মুসলমান ও ইঙ্গুশ ভাষায় কথা বলে।
হবিগঞ্জ বাজার-শায়েস্তাগঞ্জ-বাল্লা রেলপথ
হবিগঞ্জ বাজার-শায়েস্তাগঞ্জ-বাল্লা রেলপথ হচ্ছে বাংলাদেশ রেলওয়ের পূর্বাঞ্চল অধীনস্থ বাংলাদেশের একটি মিটার-গেজ রেলপথ যা হবিগঞ্জ জেলার হবিগঞ্জ বাজার থেকে হবিগঞ্জ জেলার শায়েস্তাগঞ্জ জংশন হয়ে হবিগঞ্জ জেলার চুনারুঘাট উপজেলার বাল্লা পর্যন্ত বিস্তৃত।
ইতিহাস
হবিগঞ্জ বাজার–শায়েস্তাগঞ্জ–বাল্লা রেলপথ টি মূলত শায়েস্তাগঞ্জ রেলওয়ে জংশন স্টেশন হয়ে আখাউড়া-কুলাউড়া-ছাতক রেলপথের অন্তর্ভুক্ত। শায়েস্তাগঞ্জ–হবিগঞ্জ বাজার রেলপথ সেকশনে হবিগঞ্জ বাজার সর্বশেষ রেলওয়ে স্টেশন এবং এই রেলওয়ে স্টেশন থেকে শায়েস্তাগঞ্জ জংশন হয়ে শায়েস্তাগঞ্জ–বাল্লা রেলপথ সেকশনে বাল্লা সর্বশেষ রেলওয়ে স্টেশন। ব্রিটিশ আমলে আসাম বেঙ্গল রেলওয়ে সেকশনের সিলেট বিভাগে শায়েস্তাগঞ্জ রেলওয়ে স্টেশন ১৯০৩ সালে চালু হয়। পরবর্তীতে ১৯২৮-১৯২৯ সালে শায়েস্তাগঞ্জ জংশন স্টেশনে পরিণত হয় মূলত হবিগঞ্জ বাজার–শায়েস্তাগঞ্জ জংশন–বাল্লা সংযোগ ফাঁড়ি অর্থাৎ লিংঙ্ক ফাংশন রেলপথ চালু করার মাধ্যমে।
রেলপথ
উপনবেশিক বৃটিশ শাসন আমলে তৎকালীন (অবিভক্ত বৃটিশ-ভারতের) আসাম প্রভেন্সির সিলেট জেলার হবিগঞ্জ মহুকুমায় রেলপথে ট্রেন চলাচল শুরু হয়। বৃটিশ সরকার ১৯২৮-২৯ সালে হবিগঞ্জ বাজার-শায়েস্তাগঞ্জ-বাল্লা রেলপথ নির্মাণ করে গড়ে তুলে অবকাঠামো। রেলপথটি ১৯২৮ সালে তৎকালীন ব্রিটিশ সরকার আসাম বেঙ্গল রেলওয়ে কর্তৃক হবিগঞ্জ জেলা সদর শহর থেকে শায়েস্তাগঞ্জ জংশন হয়ে বাল্লা সীমান্ত পর্যন্ত প্রায় ৪৫ অথবা ৫২ কিলোমিটার দীর্ঘ রেলপথ চালু করে। এর মধ্যে ১৯২৮ সালে শায়েস্তাগঞ্জ–হবিগঞ্জ (১৫ অথবা ১৬ কিমি ) এবং ১৯২৯ সালে শায়েস্তাগঞ্জ–বাল্লা (৩০ অথবা ৩৬ কিমি ) রেলপথ উদ্বোধন করা হয়। শায়েস্তাগঞ্জ-হবিগঞ্জ লাইনের সর্বশেষ স্টেশন হিসেবে হবিগঞ্জ বাজার রেলওয়ে স্টেশন তৈরি করা হয় এবং শায়েস্তাগঞ্জ-বাল্লা লাইনের সর্বশেষ স্টেশন হিসেবে বাল্লা রেলওয়ে স্টেশন তৈরি করা হয়।
সে সময় হবিগঞ্জের চুনারঘাট উপজেলার ১৩টি বাগানের চা পাতা রপ্তানি ও বাগানের রেশনসহ আনুষঙ্গিক জিনিসপত্র আমদানী করার একমাত্র মাধ্যম ছিল এ রেলপথ। শায়েস্তাগঞ্জ–হবিগঞ্জ রেলপথে মোট ৪টি স্টেশন রয়েছে (শায়েস্তাগঞ্জ জংশন বাদে), যথা: হবিগঞ্জ বাজার, হবিগঞ্জ কোর্ট, ধুলিয়াখাল এবং পাইকপাড়া। শায়েস্তাগঞ্জ–বাল্লা রেলপথে মোট ৭টি স্টেশন রয়েছে (শায়েস্তাগঞ্জ জংশন বাদে), যথা: বারকোটা, শাকির মোহাম্মদ, সুতাং বাজার, চুনারুঘাট, আমু রোড, আসামপারা এবং বাল্লা।
বাংলাদেশ স্বাধীনতার পরবর্তীতে এরশাদ সরকারের প্রথম দিকে হবিগঞ্জ–শায়েস্তাগঞ্জ–বাল্লা রেলপথটি সর্বপ্রথম বন্ধ হয়, তবে পরে আবার চালু হয়। এরপর ১৯৯১ ও ১৯৯৬ সালে অনুরূপ বন্ধ হয় এবং ২০০০ সালে রেলপথটি উন্নত সংস্কার করে ট্রেন চলাচল চালু হয়েও সর্বশেষ ২০০৩ সালে এ লাইনে ট্রেন চলাচল বন্ধ হয়ে যায়। বিএনপি-জামায়াত জোট সরকারের আমলের অঘোষিতভাবে বন্ধ হওয়ার পর থেকেই একটি প্রভাবশালী মহল রেলের বিশাল সম্পদের দিকে নজর দেয়। ২০০৫ সালের দিকে সড়ক করার অজুহাতে হবিগঞ্জ বাজার থেকে শায়েস্তাগঞ্জ রেলওয়ে জংশন পর্যন্ত প্রায় ১৫ কিলোমিটার রেলপথ তুলে ফেলা হয়। পরে আবার শায়েস্তাগঞ্জ থেকে হবিগঞ্জ পর্যন্ত রেল লাইনটি উঠিয়ে বাইপাস সড়ক নির্মাণ করা হয়। আগে এ লাইনে নিয়মিত ট্রেন চলাচল করতো।
২০০৩ সালে এ পথে ট্রেন চলাচল বন্ধ করে দেওয়ার পর পরিত্যক্ত হয়ে পড়ে এ রেলপথটি। এরপর থেকে কোটি কোটি টাকার রেল সম্পদ লুটপাট হতে থাকে। এরই মধ্যে পথটির মূল্যবান যন্ত্রপাতি ও স্টেশন ঘরের আসবাবপত্র লুটপাট হয়ে গেছে। এখন চলছে রেলপথের জমি দখল। একশ্রেণির মানুষ এসব জমি দখল করে ইমারত নির্মাণ করছে। চাষ করছে নানা ফসল। পরিত্যক্ত রেলপথটির সাথে জড়িয়ে আছে শায়েস্তাগঞ্জ জংশনের নাম। জশংনের ঐতিহ্য রক্ষায় দ্রুত এ রেলপথে পুনরায় ট্রেন চালুর দাবি স্থানীয়দের।
রেল ব্যবস্থা
হবিগঞ্জ বাজার-শায়েস্তাগঞ্জ-বাল্লা রেলপথ মূলত বাংলাদেশ রেলওয়ে পূর্বাঞ্চল এর রেলপথ। এই রেলপথে একটি প্রধান রেলওয়ে জংশন স্টেশন এবং জেলা সদর ও উপজেলা পর্যায়ে স্থানীয় রেলওয়ে স্টেশন সহ মোট ১২টি রেল স্টেশন (১টি সক্রিয়, ১১টি নিষ্ক্রিয়) রয়েছে। যেমন:
শায়েস্তাগঞ্জ জংশন রেলওয়ে স্টেশন বাংলাদেশের একটি জংশন রেলওয়ে স্টেশন যা হবিগঞ্জ জেলার শায়েস্তাগঞ্জ উপজেলায় অবস্থিত। ব্রিটিশ আমলে আসাম বেঙ্গল রেলওয়ে সেকশনের সিলেট বিভাগে পাঁচটি জংশন ছিল, তার মধ্যে অন্যতম এটি। ১৯০৩ সালে এটি চালু হয়। পরবর্তীতে ১৯২৮–২৯ সালে হবিগঞ্জ বাজার–শায়েস্তাগঞ্জ–বাল্লা রেলপথ চালু হলে স্টেশনটি জংশন স্টেশনে রুপান্তরিত হয়। শায়েস্তাগঞ্জ জংশন রেলওয়ে স্টেশনটি আখাউড়া-কুলাউড়া-ছাতক রেলপথের অন্তর্ভুক্ত। এই স্টেশন থেকে চারটি দিকে রেলপথ গেছে, যথা: পূর্ব-উত্তরে শায়েস্তাগঞ্জ–কুলাউড়া রেলপথ, পশ্চিম-দক্ষিণে শায়েস্তাগঞ্জ–আখাউড়া রেলপথ, এবং পশ্চিম-উত্তরে শায়েস্তাগঞ্জ–হবিগঞ্জ বাজার রেলপথ, পূর্ব-দক্ষিণে শায়েস্তাগঞ্জ–বাল্লা রেলপথ।
হবিগঞ্জ বাজার–শায়েস্তাগঞ্জ–বাল্লা রেলপথ টি মূলত শায়েস্তাগঞ্জ রেলওয়ে জংশন স্টেশন হয়ে আখাউড়া-কুলাউড়া-ছাতক রেলপথের অন্তর্ভুক্ত।
বাল্লা রেলওয়ে স্টেশন শায়েস্তাগঞ্জ–বাল্লা রেলপথ সেকশনের সর্বশেষ স্টেশন। এই স্টেশন থেকে দুই টি দিকে রেলপথ গেছে, যথা: দক্ষিন-পূর্বে শায়েস্তাগঞ্জ–বাল্লা রেলপথ এর শেষ সীমানা (রেলপথ সমাপ্তি), এবং উত্তর-পশ্চিমে বাল্লা–শায়েস্তাগঞ্জ রেলপথ, (বাল্লা থেকে শায়েস্তাগঞ্জ জংশন হয়ে) পশ্চিম-উত্তরে শায়েস্তাগঞ্জ-হবিগঞ্জ বাজার রেলপথ।
পরিষেবা
হবিগঞ্জ বাজার-শায়েস্তাগঞ্জ-বাল্লা রেলপথে ২০০৩ সাল পর্যন্ত হবিগঞ্জ বাজার থেকে বল্লা রেলওয়ে স্টেশন পর্যন্ত লোকাল ট্রেন চলাচল করতো। যা বর্তমানে বন্ধ হয়ে গেছে। এখানে উল্লেখ্য যে, ২০০৩ সাল থেকে পূর্ববর্তী বিগত বছর গুলোতে হবিগঞ্জ–শায়েস্তাগঞ্জ–বাল্লা রেলপথে নিয়মিত লোকাল ট্রেন চলাচল করতো, ২০০৩ সালে অঘোষিত ভাবে হবিগঞ্জ–শায়েস্তাগঞ্জ–বাল্লা রেলপথে ট্রেন চলাচল বন্ধ করে দেওয়ায় সেই লোকাল ট্রেন এখন সিলেট-আখাউড়া রুটে চলে।